b'\n_START_ARTICLE_\nK\xc4\x99stutis Lan\xc4\x8dinskas\n_START_PARAGRAPH_\nK\xc4\x99stutis Lan\xc4\x8dinskas (g. 1967\xc2\xa0m. lapkri\xc4\x8dio 24 d.)\xc2\xa0\xe2\x80\x93 Lietuvos teisininkas.\n_START_SECTION_\nBiografija\n_START_PARAGRAPH_\n1992\xc2\xa0m. baig\xc4\x97 Vilniaus universiteto Teis\xc4\x97s fakultet\xc4\x85._NEWLINE_1990\xe2\x80\x931991\xc2\xa0m. VRM Tardymo valdybos tardytojas. 1991\xe2\x80\x931992\xc2\xa0m. Vilniaus miesto vyriausiojo policijos komisariato Organizuoto nusikalstamumo tyrimo skyriaus inspektorius, 1992\xc2\xa0m.\xc2\xa0\xe2\x80\x93 komisariato Kriminalin\xc4\x97s policijos valdybos Ypatingai svarbi\xc5\xb3 byl\xc5\xb3 tyrimo skyriaus 1-ojo poskyrio inspektorius._NEWLINE_1992\xe2\x80\x931998\xc2\xa0m. LR u\xc5\xbesienio reikal\xc5\xb3 ministerijos Konsulinio departamento 1-asis sekretorius, Lietuvos Respublikos ambasados Latvijoje 1-asis sekretorius, Lietuvos Respublikos ambasados Izraelyje 1-asis sekretorius._NEWLINE_1998\xe2\x80\x931999\xc2\xa0m. Policijos departamento prie VRM Referent\xc5\xb3 tarnybos komisaras. 1999\xe2\x80\x932001\xc2\xa0m. dirbo departamento prie VRM Tarptautinio bendradarbiavimo tarnybos komisaru, 2001\xe2\x80\x932004\xc2\xa0m.\xc2\xa0\xe2\x80\x93 departamento prie VRM Tarptautinio bendradarbiavimo ir Europos integracijos tarnybos vyresniuoju komisaru, 2004\xe2\x80\x932005\xc2\xa0m.\xc2\xa0\xe2\x80\x93 departamento prie VRM Tarptautinio bendradarbiavimo valdybos vir\xc5\xa1ininku. 2005\xe2\x80\x932009\xc2\xa0m. Lietuvos policijos generalinio komisaro pavaduotojas._NEWLINE_2009\xe2\x80\x932016\xc2\xa0m. Vilniaus apskrities vyriausiojo policijos komisariato vir\xc5\xa1ininkas._NEWLINE_2016\xe2\x80\x932019\xc2\xa0m. Europos S\xc4\x85jungos patariamosios misijos Ukrainoje vadovas.'